**Definícia**: **Reprofilizácia lôžok** je vyčlenenie lôžkovej kapacity iba pre klientov u ktorých existuje podozrenie z nakazenia koronavírusom, alebo pre klientov u ktorých bola potvrdená nákaza koronavírusom.

**Cieľ dokumentu:** Dokument slúži pre interný krízový tím (IKT), ktorý v zmysle tohto plánu bude určovať presun klientov, ktorí sú podozriví z ochorenia na COVID-19, alebo klientov ktorým RÚVZ uložilo domácu izoláciu.

Plán stanovuje postup reprofilizácie lôžok, miestností a obytných buniek v čase mimoriadnej situácie spôsobenej šírením nákazy spôsobenej koronavírusom. Reprofilizácia lôžok je chápaná ako nástroj na predchádzanie vzniku a šírenia koronavírusu a to:

* presným určením miestnosti a počtu lôžok pre domácu izoláciu.
* presným určením miestností a lôžok pre karanténu.
* postupom pri ďalšom vymedzovaní lôžok pre domácu izoláciu a karanténu v prípade nariadenie rozsiahlejšej izolácie klientov v zariadení.

V domácej izolácii zostávajú klienti, ktorí majú prejavy respiračného ochorenia, ale neboli ešte testovaní. Zdravotný personál sleduje ich stav. Pod domácou izoláciou myslíme analogicky izby klientov, v ktorých klienti bývajú. Pozor, v izolácii môže byť len jedna osoba. Miestnosť je označená ako: **IZOLAČNÁ MIESTNOSŤ**.

**Karanténna miestnosť**

1. Karanténne miestnosti určujeme tak, aby sme zabezpečili osobitný vstup pre odborných zamestnancov a zabránili miešaniu zdravých klientov s chorými. Pri karanténnych miestnostiach je potrebné mať alebo vytvoriť osobitnú miestnosť pre zamestnancov, ktorí zabezpečujú starostlivosť chorým klientom s potvrdením ochorenia na COVID -19.
2. Karanténna miestnosť má mať vlastnú kúpeľňu a WC. Zamestnancom pracujúcim s klientmi v karanténe určíme tiež osobitné toalety a sprchy. V karanténnych miestnostiach sa vykonáva zvýšený zdravotný dozor a lekársky dohľad. Lekár môže vykonávať lekársky dohľad aj prostredníctvom telefónu, alebo online médií (WhatsApp, Messenger, Skype....).
3. Interný krízový tím určí počet prvých karanténnych miest tak, aby úprava prostredia a preubytovanie klientov bolo čo najmenej problematické.
4. V prípade vzniku nového prípadu sa budú obsadzovať ďalšie karanténne miesta od čísla 1, 2, 3... smerom hore. V prípade rozsiahlejšej karantény rozhodne Interný krízový tím o príprave ďalších miestností.
5. IKT určí zodpovednú osobu za prípravu reprofilizácie lôžok s vybavením a nastavením hygienicko epidemiologického plánu:

*Meno priezvisko, funkcia, dátum od kedy*

a zodpovednú osobu za kontrolu plnenia plánu reprofilizácie lôžok a bezproblémového premiestňovania klientov:

*Meno priezvisko, funkcia, dátum od kedy*

Poznámka: Môže to byť aj tá istá osoba.

1. Interný krízový tím v prípade, že vyššie uvedené osoby nenastúpia do práce, poverí na čas neprítomnosti, zastupujúcu osobu.
2. Interný krízový tím určí miestnosti a vybavenie pre zamestnancov v krízovom režime počas karantény:

|  |  |  |  |
| --- | --- | --- | --- |
|  | **Budova** | **Pracovná miestnosť** | **Vybavenie** |
| **1.** | **B** | **ambulancia** | **Bežné + OOPP** |
| **2.** | **C** | **ambulancia** | **Bežné + OOPP** |

|  |  |  |  |
| --- | --- | --- | --- |
|  | **Budova** | **Na odpočinok / spánok pre zamestnancov** | **Vybavenie** |
| **1.** | **B** | **Miestnosti 9, 10, 11, 12, 13, 14, 16** | **Posteľ, vankúš, paplón, obliečky, stôl, stoličky** |
| **.** |  |  |  |

Tabuľka reprofilizácie lôžok

|  |  |  |  |
| --- | --- | --- | --- |
|  | **Budova** | **Miestnosť** | **Počet možných lôžok**  |
| **1.** | **Budova B** | **8 A** | **2** |
| **2.** |  | **8 B** | **2** |
| **3.** |  | **3 A** | **3** |
| **4.** |  | **4 A** | **3** |
| **5.** | **Budova C** | **1 A** | **2** |
|  |  | **1 B** | **1** |
|  |  | **2 A** | **2** |
|  |  | **2 B** | **2** |
|  |  | **10 A** | **2** |
|  |  | **10 B** | **2** |
|  |  |  |  |
|  |  |  |  |

Poznámky: